REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

11 Broj 06-2/52-21

25. februar 2021. godine

B e o g r a d

ZAPISNIK

22. SEDNICE ODBORA ZA FINANSIJE, REPUBLIČKI BUDžET I KONTROLU TROŠENjA JAVNIH SREDSTAVA, ODRŽANE 25. FEBRUARA 2021. GODINE

Sednica je počela u 12,00 časova.

Sednici je predsedavala dr Aleksandra Tomić, predsednik Odbora.

Sednici su prisustvovali članovi Odbora: Olivera Pešić, Sonja Vlahović, Boban Birmančević, Bratimir Vasiljević, Ana Čarapić i Zoltan Pek.

Sednici su prisustvovali i: Milenka Subić (zamenik člana Odbora Zorana Bojanića), Adrijana Pupovac (zamenik člana Odbora Duška Tarbuka), Velibor Milojičić (zamenik člana Odbora Gorana Kovačevića) i Zoran Tomić (zamenik člana Odbora Bratimira Vasiljevića).

Sednici nisu prisustvovali članovi Odbora: Veroljub Arsić, Nikola Jolović, Vladimir Marinković, Dušan Bajatović, Ljiljana Kuzmanović Vujaković, Vojislav Vujić, Milorad Mijatović, niti njihovi zamenici.

Sednici su prisustvovale: iz Ministarstva finansija iz Uprave za javni dug, Ema Dragulj, i iz Ministarstva kulture i informisanja Danijela Vanušić.

Na predlog predsednika, Odbor je, jednoglasno (10 narodnih poslanika je glasalo „za“), usvojio

D n e v n i r e d:

1. Razmatranje Predloga zakona o potvrđivanju Okvirnog sporazuma o zajmu LD 2034 (2020) između Banke za razvoj Saveta Evrope i Republike Srbije za projektni zajam – Infrastruktura u kulturi, koji je podnela Vlada (broj 011-246/21 od 12. februara 2021. godine).

Pre prelaska na rad po utvrđenom dnevnom redu Odbor je, jednoglasno (10 narodnih poslanika je glasalo „za“), usvojio zapisnik sa 21. sednice Odbora.

**PRVA TAČKA DNEVNOG REDA: Razmatranje Predloga zakona o potvrđivanju Okvirnog sporazuma o zajmu LD 2034 (2020) između Banke za razvoj Saveta Evrope i Republike Srbije za projektni zajam – Infrastruktura u kulturi, koji je podnela Vlada (broj 011-246/21 od 12. februara 2021. godine)**

Predlog zakona obrazložila je Ema Dragulj, naglasivši da su glavni ciljevi renoviranje, obnavljanje i proširenje ustanova kulture, uključujući muzeje, pozorišta, kulturne centre i slično, kao i da će se od opredeljenih sredstava, koji iznose 30.000.000 evra, 20.000.000 obezbeđivati od zajma, a preostalih 10.000.000 evra obezbeđivaće se iz budžeta Republike Srbije, drugih zajmova i donacija. Takođe, obezbeđena su i bespovratna sredstva u visini od 400.000 evra za finansiranje tehničke pomoći.

 Danijela Vanušić, predstavnik Ministarstva kulture, naglasila je značaj ovog projekta.

Na osnovu člana 156. stav 3. Poslovnika Narodne Skupštine, Odbor za finansije, republički budžet i kontrolu trošenja javnih sredstava je, jednoglasno (10 narodnih poslanika je glasalo „za“), odlučio da podnese

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o potvrđivanju Okvirnog sporazuma o zajmu LD 2034 (2020) između Banke za razvoj Saveta Evrope i Republike Srbije za projektni zajam - Infrastruktura u kulturi.

 Za izvestioca Odbora na sednici Narodne skupštine određena je dr Aleksandra Tomić, predsednik Odbora.

 Sednica je završena u 12,10 časova.

 Sednica je tonski snimana.

 SEKRETAR PREDSEDNIK

 Tijana Ignjatović dr Aleksandra Tomić